

|  |  |
| --- | --- |
| Maksejõuetuse teenistus | 08.01.2026  Tsiviilasi nr 2-25-12237 |

**Ettepanek avalikuks uurimiseks**

Harju Maakohtu menetluses on Savon KEVAD OÜ (registrikood 12825059) pankrotiavaldus. Võlgnikul ei jätku vara pankrotimenetluse kulude katteks. PankrS § 30 lg-s 1 nimetatud deposiiti ei ole makstud.

Ajutise halduri andmete kohaselt ei ole võlgnik alates 2022. aastast majandustegevust teostanud. Võlgniku ainsaks tuvastatud varaks on arvelduskonto jääk summas 9,90 eurot.

Ajutine haldur on seadnud kahtluse alla ainsa teadaoleva võlausaldaja Cita Lieta SIA nõude olemasolu ja kehtivuse (mh tehingu ebaselguse ja võimaliku aegumise tõttu). Kohtu hinnangul siiski PankrS § 31 lg 4 eeldust ümber lükatud ei ole. Käesoleval hetkel ei saa välistada nõude aegumise peatumist või katkemist ega tehingust vähemalt mingisuguste kohustuste ja nõuete tulenemist, mis ületavad osaühingu vara väärtuse.

Olulisi juhtimisvigu või kuritegevusele viitavaid andmeid tuvastatud ei ole.

Kohus kohustas võlausaldajaid, võlgniku või kolmandat isikut tasuma kohtu deposiiti 3 000 eurot hiljemalt 23.12.2025. Kohtu määratud tähtajaks deposiiti tasutud ei ole.

**Kohus teeb Teile PankrS § 30 lg 5 alusel ettepaneku esitada avaldus võlgniku pankrotimenetluse läbiviimiseks avaliku uurimisena. Avalduse esitamise tähtpäev on 09.02.2026.**

Lugupidamisega

/*allkirjastatud digitaalselt*/

Priit Lember

Kohtunik